S-278/2021

Mál þetta, sem þingfest var og dómtekið fimmtudaginn 9. september sl., er höfðað með tveimur ákærum lögreglustjórans á Suðurlandi á hendur M-kvk-þgf

E-kvk-þf, [...]

Annars vegar með ákæru dagsettri 7. júní sl., þar sem mál er höfðað gegn ákærðu, I. fyrir umferðarlagabrot með því að hafa, mánudaginn 29. júní 2020, ekið bifreiðinni [...]um Eyraveg og að Gagnheiði 67 á Selfossi óhæf til að stjórna bifreiðinni örugglega vegna áhrifa ávana-og fíkniefna (í blóði mældist amfetamín 440 ng/ml og tramadól 35 ng/ml) og slævandi lyfja (í blóði mældist díazepam 120 ng/ml, nordíazepam 120 ng/ml og oxýkódon 55 ng/ml).

(318-2020-9044)

Telst brot ákærðu varða við 2. mgr. 48. gr. og 1. mgr., sbr. 2. mgr. 50. gr. umferðarlaga nr. 77, 2019, sbr. 1. mgr. 95. gr. sömu laga.

II. fyrir umferðarlagabrot

með því að hafa, aðfaranótt sunnudagsins 5. júlí 2020, ekið bifreiðinni [...]vestur Digranesveg í Kópavogi óhæf til að stjórna bifreiðinni örugglega vegna áhrifa ávana- og fíkniefna (í blóði mældist metýlfenidat 30 ng/ml) og slævandi lyfs (í blóði mældist oxýkódon 195 ng/ml).

(007-2020-36810)

Telst brot ákærðu varða við 2. mgr. 48. gr. og 1. mgr., sbr. 2. mgr. 50. gr. umferðarlaga nr. 77, 2019, sbr. 1. mgr. 95. gr. sömu laga.

III. fyrir umferðarlagabrot

með því að hafa, að kvöldi þriðjudagsins 14. júlí 2020, ekið bifreiðinni [...]vestur Suðurlandsveg við Ölkelduháls í Sveitarfélaginu Ölfusi, óhæf til að stjórna bifreiðinni örugglega vegna áhrifa ávana- og fíkniefna (í blóði mældist amfetamín 505 ng/ml) og slævandi lyfja (í blóði mældist díazepam 145 ng/ml og nordíazepam 160 ng/ml).

(318-2020-10333)

Telst brot ákærðu varða við 2. mgr. 48. gr. og 1. mgr., sbr. 2. mgr. 50. gr. umferðarlaga nr. 77, 2019, sbr. 1. mgr. 95. gr. sömu laga.

IV. fyrir umferðarlagabrot

með því að hafa, að morgni föstudagsins 23. október 2020, ekið bifreiðinni [...]vestur Austurveg á Selfossi, óhæf til að stjórna bifreiðinni örugglega vegna áhrifa slævandi lyfja (í blóði mældist metadón 120 ng/ml og oxýkódon 40 ng/ml).

(318-2020-17061)

Telst brot ákærðu varða við 2. mgr. 48. gr. umferðarlaga nr. 77, 2019, sbr. 1. mgr. 95. gr. sömu laga.

V. fyrir umferðarlagabrot

með því að hafa, laugardaginn 24. október 2020, ekið bifreiðinni [...] um Eyrabakkaveg í Sveitarfélaginu Árborg óhæf til að stjórna bifreiðinni örugglega vegna áhrifa ávana- og fíkniefna (í blóði mældist kókaín 23 ng/ml) og áhrifa slævandi lyfja (í blóði mældist metadón 85 ng/ml og oxýkódon 555 ng/ml).

(318-2020-17111)

Telst brot ákærðu varða við 2. mgr. 48. gr. og 1. mgr., sbr. 2. mgr. 50. gr. umferðarlaga nr. 77, 2019, sbr. 1. mgr. 95. gr. sömu laga.

VI. fyrir umferðar- og fíkniefnalagabrot

með því að hafa, laugardaginn 2. janúar 2021, ekið bifreiðinni [...]vestur Garðaflöt í Garðabæ, svipt ökurétti og óhæf til að stjórna bifreiðinni örugglega vegna áhrifa ávana- og fíkniefna (í blóði mældist amfetamín 315 ng/ml og kókaín 180 ng/ml) og áhrifa slævandi lyfja (í blóði mældist desmetýlklórdíazepoxíð 830 ng/ml, klónazepam 4,3 ng/ml, klórdíazepoxíð 1100 ng/ml, metadón 220 ng/ml og nítrazepam 28 ng/ml) og fyrir að hafa umrætt sinn haft í vörslu sinni 0,21 gaf kókaíni er fannst í úlpuvasa hennar við öryggisleit lögreglu.

(007-2021-279)

Telst brot ákærðu varða við 2. mgr. 48. gr., 1. mgr., sbr. 2. mgr. 50. gr. og 1. mgr. 58. gr. umferðarlaga nr. 77, 2019, sbr. 1. mgr. 95. gr. sömu laga og 2. gr., sbr. 5. og 6. gr. laga um ávana- og fíkniefni nr. 65, 1974 með síðari breytingum og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.

Þess er krafist að ákærða verði dæmd til refsingar og til að sæta sviptingu ökuréttar frá 24. október 2020 að telja samkvæmt 99. og 101. gr. umferðarlaga nr. 77, 2019, og til að sæta upptöku á framangreindum fíkniefnum (efnaskrá lögreglu nr. 45176) samkvæmt 6. mgr. 5. gr. laga nr. 65, 1974 og 2. mgr. 14. gr. reglugerðar nr. 233/2001 og til greiðslu alls sakarkostnaðar.

Þá var mál höfðað á hendur ákærðu með ákæru dagsettri þann 27. ágúst 2021, I. fyrir umferðarlagabrot með því að hafa, föstudaginn 19. febrúar 2021, ekið bifreiðinni [...] svipt ökurétti um Reykjanesbraut og þaðan vestur Fífuhvammsveg uns lögregla stöðvaði aksturinn við Smáratorg í Kópavogi, og óhæf til að stjórna bifreiðinni örugglega vegna áhrifa ávana- og fíkniefna (í blóði mældist amfetamín 375 ng/ml, kókaín 370 ng/ml, MDMA 25 ng/ml og metamfetamín 20 ng/ml) og slævandi lyfja (í blóði mældist desmetýlklórdíazepoxíð 560 ng/ml, klórdíazepoxíð 580 ng/ml og nordíazepam 64 ng/ml).

(

007-2021-10950)

II. fyrir umferðarlagabrot

með því að hafa, sunnudaginn 28. febrúar 2021, ekið bifreiðinni [...]svipt ökurétti um Suðurlandsveg við Norðlingaholt í Reykjavík, óhæf til að stjórna bifreiðinni örugglega vegna áhrifa ávana- og fíkniefna (í blóði mældist amfetamín 55 ng/ml og MDMA 125 ng/ml) og slævandi lyfja (í blóði mældist desmetýlklórdíazepoxíð 540 ng/ml, klórdíazepoxíð 410 ng/ml, metadón 80 ng/ml og nordíazepam 59 ng/ml).

(007-2021-12533)

III. fyrir umferðarlagabrot

með því að hafa, föstudaginn 2. apríl 2021, ekið bifreiðinni [...] svipt ökurétti um bifreiðastæði framan við meðferðarstofnun SÁÁ Vogi við Stórhöfða í Reykjavík, óhæf til að stjórna bifreiðinni örugglega vegna áhrifa ávana- og fíkniefna (í blóði mældist kókaín 180 ng/ml og metamfetamín 545 ng/ml) og slævandi lyfja (í blóði mældist díazepam 58 ng/ml, metadón 110 ng/ml, nordíazepam 105 ng/ml og oxýkódon 125 ng/ml).

(

007-2021-19336)

IV. fyrir umferðarlagabrot

með því að hafa, fimmtudaginn 6. maí 2021, ekið bifreiðinni [...]svipt ökurétti um Tjarnarbraut og þaðan austur Eyrarbakkaveg uns lögregla stöðvaði aksturinn við Víkurheiði í Sveitarfélaginu Árborg, og óhæf til að stjórna bifreiðinni örugglega vegna áhrifa ávana- og fíkniefna (í blóði mældist amfetamín 30 ng/ml og kókaín 250 ng/ml) og slævandi lyfja (í blóði mældist metadón 135 ng/ml og oxýkódon 270 ng/ml).

(

318-2021-5916)

Teljast brot ákærðu samkvæmt öllum framangreindum ákæruliðum varða við 2. mgr. 48. gr., 1. mgr., sbr. 2. mgr. 50. gr. og 1. mgr. 58. gr. umferðarlaga nr. 77, 2019, sbr. 1. mgr. 95. gr. sömu laga Þess er krafist að ákærða verði dæmd til refsingar, til að sæta sviptingu ökuréttar frá 24. október 2020 að telja samkvæmt 99. og 101. gr. umferðarlaga nr. 77, 2019 og til greiðslu alls sakarkostnaðar.

Ákærða mætti við þingfestingu málsins, ásamt I-kk-þgf F-kk-þgf Á-kk-þgf lögmanni, sem skipaður var verjandi ákærðu að hennar ósk. Ákærða viðurkenndi skýlaust að hafa gerst sek um þá háttsemi sem henni er gefin að sök í ákæruskjölum. Með vísan til skýlausrar játningar ákærðu og þar sem dómari taldi ekki ástæðu til að draga í efa að játning hennar væri sannleikanum samkvæm var farið með málið í samræmi við ákvæði 1. mgr. 164. gr. laga nr. 88/2008 um meðferð sakamála, eftir að aðilum hafði verið gefinn kostur á að tjá sig um lagaatriði og ákvörðun viðurlaga. Í máli verjanda var sérstaklega mótmælt fjárhæð sakarkostnaðar, annars vegar að því leyti að ekki liggi fyrir reikningar vegna allra gjaldliða sakarkostnaðaryfirlita og hins vegar að því leyti að samkvæmt gögnum málsins er hluti sakarkostnaðar tilkomin vegna alkohólákvörðunar í blóði ákærðu, án þess að þess hafi verið óskað af hálfu lögreglu, né heldur sé ákærðu gefin að sök akstur undir áhrifum áfengis.

Um málavexti vísast til ákæruskjals. Sannað er að ákærða hefur gerst sek um þá háttsemi sem henni er gefin að sök í ákæruskjölum og þar þykir rétt færð til refsiákvæða. Ákærða hefur með háttsemi sinni unnið sér til refsingar. Samkvæmt framlögðu sakavottorði hefur ákærða ekki áður sætt refsingu.

Refsing ákærðu er hæfilega ákveðin 3.175.000 kr. í sekt til ríkissjóðs, sem ákærðu ber að greiða innan fjögurra vikna frá birtingu dóms þessa en sæta ella fangelsi í 76 daga. Fyrir liggur að ákærða var svipt ökurétti til bráðabirgða þann 24. október 2020. Með vísan til 99., 101. og 102. gr. umferðarlaga nr. 77/2019, ber að svipta ákærðu ökurétti í fimm ár, frá þeim degi að telja. Með vísan til 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, eru gerð upptæk framangreind fíkniefni líkt og greinir í dómsorði. Með vísan til 235. gr. laga nr. 88/2008 um meðferð sakamála, ber að dæma ákærðu til greiðslu alls sakarkostnaðar. Samkvæmt framlögðum yfirlitum lögreglu nemur sakarkostnaður í málinu samtals 2.146.200 kr.

Ekki verður á það fallist með verjanda að kostnaður vegna blóðsýnatöku skuli ekki teljast til sakarkostnaðar í máli þessu, enda er ákæruvaldinu ekki skylt að leggja fram reikninga til stuðnings yfirliti yfir sakarkostnað, skv. 2. mgr. 234. gr. laga nr. 88/2008, með síðari breytingum. Aftur á móti er fallist á að kostnaður vegna etanólákvörðunar verði ekki talinn til sakarkostnaðar í máli þessu, enda bera gögn málsins með sér að lögregla hafi ekki óskað eftir slíkri rannsókní umrædd skipti, né varðar það sakarefni málsins beint. Að framangreindu virtu telst sakarkostnaðar sem féll til við rannsókn málsins nema samtals 2.111.706 kr., auk þóknunar skipaðs verjanda sem er hæfilega ákveðin 141.360 kr., að teknu tilliti til virðisaukaskatts og ferðakostnaðar verjanda, 13.680 kr.

S-kvk-nf I-kvk-nf, löglærður aðstoðarmaður dómara, kveður upp dóm þennan.

D Ó M S O R Ð:

Ákærða, M-kvk-nf E-kvk-nf, greiði 3.175.000 krónur í sekt til ríkissjóðs innan fjögurra vikna frá birtingu dóms þessa en sæti ella fangelsi í 76 daga.

Ákærða er svipt ökurétti í fimm ár frá 24. október 2020 að telja.

Gerð eru upptæk 0,21 gaf kókaíni, sbr. efnaskrá lögreglu nr. 45176.

Ákærða greiði sakarkostnað samtals, 2.266.746 krónur, þar af þóknun skipaðs verjanda, I-kk-ef F-kk-ef Á-kk-ef lögmanns, 141.360 krónur, að teknu tilliti til virðisaukaskatts og ferðakostnað verjanda, 13.680 krónur.

S-kvk-nf I-kvk-nf.